ZAPISNIK 43. SJEDNICE VMO BORONGAJ LUGOVI
održane 21. studenoga 2024., 19:00h, u prostorijama MS Borongaj Lugovi, Vukomerec 41.

Prisutni članovi:
1. Ivana Perković
2. Bruno Rižmarić
3. Petar Miočević
4. Ivica Milković
5. [bookmark: _heading=h.gjdgxs]Lidija Klanjec
[bookmark: _heading=h.lz6bppqnr4gb]Ostali prisutni: 
Ana Pekarik, stanovnica sa područja MO Borongaj Lugovi

Predsjednica VMO uvodno konstatira kako su prisutni svi članovi Vijeća te kako Vijeće može pravovaljano donositi odluke. Predsjednica također pozdravlja i predstavlja gošću Anu Pekarik, građanku s područja MO Borongaj Lugovi.
Predsjednica stavlja na glasanje zapisnik 42. sjednice VMO Borongaj Lugovi koji je prihvaćen jednoglasno bez rasprave.
Predsjednica stavlja na glasanje predloženi dnevni red, koji su članovi Vijeća dobili u radnim materijalima. Dnevni red prihvaćen je jednoglasno bez rasprave.

D N E V N I   R E D

1. Donošenje Financijskog plana VMO Borongaj Lugovi za 2025.
2. Donošenje Plana malih komunalnih akcija (PMKA) VMO Borongaj Lugovi za 2025.
3. Donošenje Plana potreba za aktivnostima, programima i projektima unapređenja kvalitete života građana Mjesnog odbora Borongaj Lugovi u 2025.
4. Korištenje prostora MS Borongaj Lugovi
5. Aktualna komunalna problematika
6. Izvješća, pitanja i prijedlozi


Ad. 1. Donošenje Financijskog plana VMO Borongaj Lugovi za 2025.
Predsjednica VMO članovima Vijeća predstavlja Financijski plan VMO Borongaj Lugovi za 2025. godinu, koji su članovi dobili u radnim materijalima za 43. sjednicu. 
Financijski plan VMO Borongaj Lugovi za 2025. godinu prihvaćen je jednoglasno bez rasprave.

FINANCIJSKI PLAN
Mjesnog odbora Borongaj - Lugovi
za 2025.

Članak 1.
Financijski plan Mjesnog odbora Borongaj - Lugovi za 2025. (dalje u tekstu: Plan) sastoji se od:

PRIHODA:									33.560,00 €
RASHODA:									33.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	33.560,00

	6711
	PRIHODI ZA FINANCIRANJE RASHODA POSLOVANJA
	33.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	33.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	21.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	21.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.


Ad. 2. Donošenje Plana malih komunalnih akcija (PMKA) VMO Borongaj Lugovi za 2025.
Predsjednica VMO članovima Vijeća predstavlja Plan malih komunalnih akcija (PMKA) VMO Borongaj Lugovi za 2025. godinu, koji su članovi dobili u radnim materijalima za 43. sjednicu.
Plan malih komunalnih akcija (PMKA) VMO Borongaj Lugovi za 2025. godinu prihvaćen je jednoglasno bez rasprave.
Plan malih komunalnih akcija
Mjesnog odbora Borongaj - Lugovi za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Borongaj - Lugovi, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 21.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2025.


Ad. 3. Donošenje Plana potreba za aktivnostima, programima i projektima unapređenja kvalitete života građana Mjesnog odbora Borongaj Lugovi u 2025.
Predsjednica VMO pozvala je članove Vijeća da razmisle o potencijalnim aktivnostima, programima i projektima koji bi moglo biti provedeni na području MO Borongaj Lugovi u sklopu Plana potreba za aktivnostima, programima i projektima unapređenja kvalitete života građana Mjesnog odbora Borongaj Lugovi u 2025. godini. Vijećnici su se složili navedeni Plan donijeti na 44. sjednici u prosincu 2024. godine.

Ad. 4. Korištenje prostora MS Borongaj Lugovi
Predsjednica izvještava vijećnike o svim jednokratnim korištenjima prostora za koje je dala suglasnost u periodu između dvije sjednice.

Ad. 5. Aktualna komunalna problematika
Predsjednica VMO predlaže članovima Vijeća da se od nadležnih tijela zatraži postavljanje koša za smeće na vježbalištu u Ul. Vukomerec 37. Također predlaže da se koš za smeće na Ulici Siniše Glavaševića prebaci na svoju staru lokaciju (pored klupica) jer ga je netko pomaknuo skroz do Decathlona.
 Jednoglasno, bez rasprave, doneseni su sljedeći zaključci

Zaključak

o dopuni prioriteta VMO Borongaj Lugovi za PKA 2025. 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Plan komunalnih aktivnosti za 2025. godinu uvrsti:

· postavljanje košarice za otpatke na vježbalištu za odrasle na lokaciji Ul. Vukomerec 31

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



Zaključak

o rješavanju aktualne komunalne problematike 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležne Podružnice Zrinjevac zatraži:

· vraćanje košarice za otpatke u Ul. Siniše Glavaševića na prvobitnu lokaciju uz klupe za sjedenje; košarica je iz nepoznatog razloga premještena prema trgovini Dechatlon

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

[bookmark: _GoBack]
Predsjednica VMO predlaže zaključak kojim bi VMO Borongaj Lugovi od Gradskog ureda za upravljanje imovinom tražilo pisano očitovanje o status gradskog zemljišta - livade u Kanfanarskoj ulici kod k.br. 14 (k.č.br. 2909/1 k.o. Pešćenica). U navedenom očitovanju bi se tražile i sljedeće upute:
a) Kako počistiti naveženi glomazni otpad s parcele s obzirom da je lokacija pod lokotom i ograđena i Zrinjevac i Čistoća nemaju ključ od lokota i ne žele samoinicijativno ulaziti u ograđeni prostor?
b)  Kako postići da se parcela češće kosi, a s obzirom da smo zaključkom već tražili da se uvrsti u program redovne košnje?
c) Kako pokrenuti postupak privođenja parcele nekoj drugoj namjeni i koje su nam mogućnosti s obzirom na lokaciju parcele? 

Jednoglasno nakon kraće rasprave, doneseni su sljedeći zaključci


Zaključak

o rješavanju aktualne komunalne problematike 


1. Vijeće Mjesnog odbora Borongaj Lugovi, nastavno na prethodno donesene zaključke o ograđenoj gradskoj parceli na lokaciji Kanfanarska ul. kod kbr. 14 (kč.2909/1, k.o.Peščenica), predlaže Vijeću Gradske četvrti Peščenica – Žitnjak da od Gradskog ureda za upravljanje imovinom i stanovanje:

· zatraži provođenje postupka prenamjene zemljišta sukladno mišljenju i uputi nadležnog ureda u svrhu rješavanje problema (ne)redovitog održavanja obzirom da je parcela trenutno omeđena ogradom koja je zaključana slijedom čega su podružnice Zrinjevac i Čistoća onemogućeni uklanjanjti nelegalno odbačeni otpada i redovito kositi 

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Zaključak

o rješavanju aktualne komunalne problematike 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležne Podružnice Čistoća:

· zatraži odvoz nelegalno naveženog glomaznog otpada sa gradske parcele  u Kanfanarskoj ulici kod kbr. 31 na k.č.2909// k.o. Peščenica

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



Zaključak

o rješavanju aktualne komunalne problematike 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Program redovnog održavanja zelenih površina:

· uvrsti košnju gradske parcele  u Kanfanarskoj ulici kod kbr. 31 na k.č.2909// k.o. Peščenica

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



Ad. 6. Izvješća, pitanja i prijedlozi
Nastavno na posljednji zaključak izglasan u sklopu točke 5 ove sjednice, predsjednica VMO obavještava članove Vijeća kako je bila u komunikaciji s nadležnim gradskim uredom po pitanju navedene gradske parcele, ali kako nije primila zadovoljavajući odgovor na svoje upite. S navedenim gradskim uredom komunicirala je i po pitanju neovlaštenog ograđivanja javne površine za privatni parking na uglu Cunjske i Trgetske ulice.
Građanin Mario Rivić kontaktirao je VMO Borongaj Lugovi sa žalbom na red vožnje autobusne linije br. 215. Predsjednica VMO je bila u kontaktu s građaninom, te je komunikacija priložena radnim materijalima za 43. sjednicu.
U sklopu ovogodišnje sadnje stabala tokom koje je posađeno 8000 stabala na području Grada Zagreba, posađeno je šest stabala u Ulici Siniše Glavaševića. Također su uklonjena osušena stabla na zelenoj površini u Ulici grada Gospića.
Predsjednica VMO poslala je obavijest Čistoći da pokupi odbačeni otpad na lokacijama: Ul. Vukomerec sa zapadne strane dječjeg igrališta (ostavljen otpad pored kontejnera), igralište u Savudrijskoj ul. (izbačeno i razbacano smeće iz košarice za smeća), ugibalište kod Pevexa na Čavićevoj ul. i odbačeni otpad u hrpicama duž parkirališta u Getaldićevoj ul.
Građanka Ana Pekarik otvorila je pitanje ilegalnog odlaganja otpada na području Sveučilišnog kampusa Borongaj, te je o tom pitanju otvorena kraća rasprava. 
S obzirom da se nitko drugi nije javio za riječ, ovime je iscrpljen dnevni red, te predsjednica VMO zaključuje 43. sjednicu VMO Borongaj Lugovi u 20:00 sati.


ZAPISNIK VODIO:			     
Petar Miočević

KLASA: 024-08/24-003/2234
URBROJ: 251-13-11-11/002-24-2
Zagreb, 21. studenog 2024.



Predsjednica  Vijeća Mjesnog odbora
Borongaj Lugovi
								
             Ivana Perković



           

